Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 1158/09/1105	Bratislava V, 1.7.2013
EEČ : 2-12-194-2013

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
vedené na tom skutkovom základe, že:

-	od 1.1.2002 do 12.12.2002 vrátane zanedbával vyživovaciu povinnosť voči synovi XXXXX, nar. XXXXX, vyplývajúcu mu z ust. § 85 zákona č. 94/1963 zb. o rodine, ktorá mu bola stanovená vo výške 33,19€ (1.000,-Sk) mesačne, vždy do 15. dňa v mesiaci vopred k rukám matky XXXXX, trvale bytom XXXXX, rozsudkom Okresného súdu v Skalici sp. zn. 5C 298/98 zo dňa 2.12.1999, ktorý nadobudol právoplatnosť dňa 8.1.2000, čím mu vznikol dlh na výživnom vo výške  398,33€ (12.000,-Sk),

-   od 1.1.2003 do 17.7.2003 vrátane zanedbával vyživovaciu povinnosť voči synovi XXXXX, nar. XXXXX, vyplývajúcu mu z ust. § 85 zákona č. 94/1963 zb. o rodine, ktorá mu bola stanovená vo výške 33,19€ (1.000,-Sk) mesačne, vždy do 15. dňa v mesiaci vopred k rukám matky XXXXX, trvale bytom XXXXX, rozsudkom Okresného súdu v Skalici sp. zn. 5C 298/98 zo dňa 2.12.1999, ktorý nadobudol právoplatnosť dňa 8.1.2000, čím mu vznikol dlh na výživnom vo výške  232,36€ (7.000,-Sk),

lebo zanikla trestnosť činu.

Odôvodnenie:
Policajný orgán PZ OO PZ Holíč uznesením pod spis. zn. ČVS:ORP-406/2002 zo dňa 12.12.2002 podľa § 160 ods. 1 Trestného poriadku začal trestné stíhanie vo veci trestného činu zanedbania povinnej výživy podľa § 213 ods. 1 Trestného zákona č. 140/1961 Zb. a uznesením zo dňa 20.12.2002 podľa § 163 ods. 1 Trestného poriadku vzniesol obvinenie XXXXX pre skutok za obdobie od 1.1.2002 do 12.12.2002 vrátane. 

Policajný orgán PZ OO PZ Holíč uznesením pod spis. zn. ČVS:ORP-406/2002 zo dňa 17.2.2002 podľa § 160 ods. 1 Trestného poriadku začal trestné stíhanie a súčasne podľa § 163 ods. 3 Trestného poriadku vzniesol obvinenie XXXXX za trestný čin zanedbanie povinnej výživy podľa § 213 ods. 1 Trestného zákona č. 140/1961 Zb., ktorým je postihnutý skutok za obdobie od 1.1. 2003 do 17.7.2003 vrátane.

Vyšetrovateľ OR PZ Bratislava V uznesením pod ČVS:OUJP-642/2002 zo dňa 17.07.2003 podľa § 23 ods. 3 Trestného poriadku č. 141/1961 Zb. s poukazom na § 20 ods. 1 Trestného poriadku č. 141/1961 Zb. spojil na spoločné konanie trestné veci obvineného XXXXX stíhaného v konaní vedenom pod ČVS:ORP-642/2002 pre trestný čin sprenevery podľa § 248 ods. 1,5 Trestného zákona č. 140/1961 Zb. s trestnou vecou zanedbania povinnej výživy podľa § 213 ods. 1 Trestného zákona č. 140/19610 Zb., pričom spoločné konanie sa vedie pod ČVS:ORP-642/2002.

Vyšetrovateľ OR PZ Bratislava V uznesením pod ČVS:ORP-642/OEK-B5-2002 zo dňa 22.04.2010 podľa § 21 ods. 3 Trestného poriadku s poukazom na § 18 ods. 1 Trestného poriadku spojil na spoločné konanie trestnú vec obvineného XXXXX a XXXXX stíhaných v konaní vedenom pod ČVS:ORP-642/OEK-B5-2002 pre trestný čin sprenevery podľa § 248 ods. 1,5 Trestného zákona č. 140/1961 Zb. s trestnou vecou obvineného XXXXX za trestný čin Krádeže podľa § 212 ods. 1 Trestného zákona, pričom spoločné konanie sa vedie pod ČVS:ORP-642/OEK-B5-2002.

Dňa 18.6.2013 predložil vyšetrovateľ PZ tunajšej prokuratúre spis na previerku.  Preskúmaním na vec sa vzťahujúceho spisového materiálu som zistil, že pre vyššie uvedené skutky je dôvodné zastavenie trestného stíhania v zmysle § 215 ods. 1 písm. h)  Tr. poriadku. 

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu. 

V zmysle § 213 ods.1 Trestného zákona č. 140/1961 Zb. trestného činu zanedbania povinnej výživy sa dopustí ten, kto neplní, čo aj z nedbanlivosti, po dobu najmenej troch mesiacov svoju zákonnú povinnosť vyživovať alebo zaopatrovať iného.

	V zmysle § 214 ods.1 Trestného zákona č. 140/1961 Zb. trestnosť zanedbania povinnej výživy (§ 213) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Z predloženého spisového materiálu vyplýva, že obvinený bol povinný hradiť výživné matke dieťaťa XXXXX, čo podľa výpovede svedkyne - poškodenej zo dňa 30.12.2008 v plnom rozsahu urobil a v súčasnosti na výživnom nič nedlží. Počas neplnenia vyživovacej povinnosti oprávnená osoba núdzou netrpela. 

	S poukazom na vyššie uvedené skutočnosti mám za to, že v danom prípade boli splnené podmienky ustanovenia § 214 ods.1 Trestného zákona č. 140/1961 Zb. o účinnej ľútosti, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Krajčovič
prokurátor